- Det er så fantastisk. De sidste somre, hvor det har regnet så meget, har det stort set ikke været til at finde noget. Når det regner meget, så står alt kornet grønt. Men i år, hvor det er så tørt, kommer vækstforskellene frem.

Tørken hjælper fortiden frem

Afgrøderne kæmper for at finde vand og næring i jorden her i tørken – men der, hvor vores forfædre har nedsat søjler og pæle og lavet grave og grøfter i jorden har kornet bedre betingelser for at gro. Her er de hårde jordlag væk og hullerne er med tiden fyldt op med mere næringsrig muldjord.